નવી દિલ્હીઃ જમ્મુ-કાશ્મીરમાં સક્રીય આતંકી સંગઠન હિઝ્બુલ મુઝાહિદ્દીનના સીનિયર કમાન્ડર ક્યૂમને પાછલા અઠવાડિયે સેનાએ ઠાર કર્યો હતો. આ અથડામણમાં મહત્વની વાતએ છે કે ક્યૂમની માહિતી પીઓકે સ્થિત આતંકી સંગઠનના લોકોએ સુરક્ષાબળોને તેના વિશેની સંપૂર્ણ માહિતી આપી હતી. હિઝ્બુલના આતંકીઓએ જ જમ્મુ-કાશ્મીર પોલીસને જણાવ્યું હતું કે નજર પાક ઓક્યુપાઈડ કાશ્મીરમાંથી ભારત આવવાની તૈયારી કરી રહ્યો છે. આટલું જ નહીં આ આતંકી સંગઠને સાથીઓ વિશે એમ પણ જણાવ્યું હતું કે કયા પહાડી રસ્તેથી તે ભારતીય સરહદમાં ઘૂસવાની કોશિશ કરી શકે છે.